Vîrusê Korona yo ke bîyo sebebê nêweşîya se hezaran û bi des hezaran kesî ci ra merdî dinya girewta binê tesîrê xo.  Her hetê dinya de hûmara merdeyan û nêweşan her roje zafêr bena.
Goreyê doneyanê peyênan tay welatan de rewşa peyêna wina ya:
Amerîka: Hûmara nêweşan 190 hezaran rê bîye nizdî ya  4 hezaran ra ravêrte. Serek Donald Trumpî şar hîşyar kerd ke nê di hewteyî do çetin ravêrî û waşt ke wa goreyê talîmatan bêro têgêrayene.
Îtalya: Hûmara nêweşan 105 hezaran ra û vîyartê ya merdeyan 12400 rî ravêrte. Qedexeyê teberî heta 13 nîsane ame dergkerdene.
Îspanya: Hûmara nêweşan 102 hezaran ra ravêrte û 9 hezaran ra zafêr cuya vînî kerde. Rewşa 6 hezar kesan gran a.
Fransa: Hûmara nêweşan bîye 52 hezarî û 3500î ra zafêr kesan cuya xo vînî kerde.
Almanya: Kesê ke bi vîrûsî kewtî hûmara înan 72 hezaran ra vîyarte ya merdeyan zî bîye nizê 800.
Qralîya Yewbîyayîye: Hûmara nêweşan 25 hezaran ra ravêrte û hûmara merdeyan bîye nizdê 1800yî.
Hollanda: Hûmara nêweşan bîye 13600, ya merdeyan zî bîye 1170.
Swîsre: Hûmara nêweşan 16600yî ra zêdêr a û ya merdeyan bîye 430.
Belçîka: Nizdê 14 hezar kesan de nêweşîye ameye tespîtkerdene û 820 zafêr kesan cuya xo vînî kerde.
Awusturya: 10 hezar û 400yî ra zêdêr nêweşî û 146 merdeyî estê.
Îran: Hûmara nêweşan bîye nizdê 48 hezaran ya merdeyan 3  hezaran ra vîyarte.
Umman: Mergo verên qewimîya û welat de 210 nêweşî estê. 72 yaşındaki bir kişinin hayatını kaybetmesiyle, koronavirüs nedeniyle
Hindistan: Eyaletê Kerala de cenî-camêrdê  93 û 88 serreyî nêweşîya Korona ra xelisyayî. Heta nika 45 kesan cuya xo nê janî ra vînî kerde.
Çîn: Hûmara nêweşan bîye 81554, ya merdeyan bîye 3312.
